2జీ స్కామ్ : బెయిల్ కోసం ఢిల్లీకోర్టును ఆశ్రయించిన కనిమొళి
PNR| Last Modified      శనివారం,  5 నవంబరు 2011 (16:33 IST)
2జీ స్పెక్ట్రమ్ కుంభకోణం కేసులో అరెస్టు అయి తీహార్ జైలు జీవితం గడుపుతున్న డీఎంకే రాజ్యసభ సభ్యురాలు కనిమొళితో పాటు.. మరో ముగ్గురు బెయిల్ కోసం ఢిల్లీ హైకోర్టులో శనివారం పిటీషన్ దాఖలు చేశారు. వారిపై నమోదు చేసిన అభియోగాలు తీవ్రమైనవి కావడంతో వారికి బెయిల్ మంజూరు చేసేందుకు సీబీఐ ప్రత్యేక కోర్టు బెయిల్ నిరాకరించింది.
దీంతో గత మే నెల నుంచి జైలు జీవితం గడుపుతున్న కనిమొళి బెయిల్ మంజూరు చేయాలని ఢిల్లీ హైకోర్టులో పిటీషన్ దాఖలు చేశారు. ఈ పిటీషన్ దాఖలు చేసిన వారిలో కలైంజ్ఞర్ టీవీ చీఫ్ శరద్ కుమార్, కుసేగాన్ ఫ్రూట్స్ అండ్ వెజిటేబుల్స్ డైరక్టర్లు, అసిఫ్ బల్వా, రాజీవ్ బి అగర్వాల్‌లు ఉన్నారు.
గత గురువారం వీరికి బెయిల్ మంజూరు చేసేందుకు కోర్టు నిరాకరించడమే కాకుండా ఈనెల 11వ తేదీ నుంచి కేసు విచారణ ఆరంభమవుతుందని తెలిపింది. కాగా, బెయిల్ నిరాకరించి వారిలో స్వాన్ టెలికామ్ ప్రమోటర్ షాహిద్ ఉస్మాన్ బల్వా, కేంద్ర టెలికామ్ మాజీ మంత్రి ఏ.రాజా, ఆయన ప్రైవేట్ కార్యదర్శి ఆర్కో.చండోలియా, బాలీవుడ్ నిర్మాత కరీం మొరానీ, టెలికామ్ మాజీ సెక్రటరీ సిద్ధార్థ్ బెహురాలు ఉన్నారు.
సంబంధిత వార్తలు